Samarqandda tadbirkordan 2000 dollar pora olgan xalq ta’lim bo‘limi mutaxassisi ushlandi

Samarqand viloyati Kattaqo‘rg‘on tumanida tadbirkordan 2 ming dollar undirmoqchi bo‘lgan xalq ta’limi bo‘limi mutaxassisi ushlandi, deya xabar qilmoqda Iqtisodiy jinoyatlarga qarshi kurashish departamenti.

Ma’lum qilinishicha, Davlat xavfsizlik xizmati va Bosh prokuratura huzuridagi departamentning Kattaqo‘rg‘on bo‘limlari tadbirkorlik subyektlarining huquqlarini himoya qilish yuzasidan tezkor tadbir o‘tkazgan. Unda tuman xalq ta’limi bo‘limi mutaxassisi A.Sh. tadbirkorga L.S. MChJ tomonidan tumandagi maktabda amalga oshirilgan 300 million so‘mlik joriy ta'mirlash ishlari bajarilgani haqidagi dalolatnomani XTB mudiriga tasdiqlatib berishini aytgani aniqlangan. U buning evaziga 2 ming dollar so‘ragan.
U pullarni olgan vaqtda ashyoviy dalillar bilan qo‘lga olingan.
Holat yuzasidan Jinoyat kodeksining 168-moddasi (firibgarlik) va 28, 211-moddasi (pora berish) bilan jinoyat ishi qo‘zg‘atilib, tergov harakatlari o‘tkazilmoqda.